CONVENI DE COOPERACIÓ ENTRE LA UNIVERSITAT DE BARCELONA I LA UNIVERSITAT INTERNACIONAL MENÉNDEZ PELAYO

D’una part, Josep M. Albons i Puiggròs, rector de la Universitat de Barcelona, i de l’altra, Mercè Porta Aguirre, rectora de la Universitat Internacional Menéndez Pelayo.

**ANTECEDENTS**

L’Ordre ministerial de 12 d’agost de 1982 (BOE de 28 de setembre), art. 1 i 3, ens concedeix les atribucions pertinents per tal d’efectuar activitats conjuntes amb la denominació de Cursos internacionals de Pedralbes.

**PACTES**

PRIMER. Aquestes activitats s’efectuaran en cursos i seminaris aquest any, especialment durant el mes de juliol, a les ciutats de Barcelona i Sitges.

SEGON. Per organitzar aquests cursos, ambdues universitats posem a la seva disposició instal·lacions, personal i serveis de publicacions.

TERCER. Ambdues universitats ens comprometem a finançar-los, segons el que s’acordi en cada cas, i a recaptar conjuntament col·laboració i finançament de les institucions públiques i privades.

QUART. La Comissió de Direcció està integrada per un director nomenat per la Universitat de Barcelona i un altre de nomenat per la Universitat Internacional Menéndez Pelayo, tret que s’acordi que n’hi hagi un de sol. La seva funció és programar, d’acord amb els respectius consells assessors, els cursos que es vulguin dur a terme. El programa s’elevarà als respectius rectors i juntes de govern per aprovar-lo definitivament.

CINQUÈ. Aquest conveni té validesa durant aquest any, però es prorrogarà automàticament per un any més si no es denuncia tres mesos abans que finalitzi.

En prova de conformitat, signem aquest conveni en dos exemplars, en el lloc i en la data esmentats més avall.

Barcelona, 13 de gener de 1990

|  |  |
| --- | --- |
| El rector de la Universitat  de Barcelona  *[Espai per a la signatura]* | La rectora de la Universitat  Menéndez Pelayo  *[Espai per a la signatura]* |